****

**REGULAMENT DE ORGANIZARE Șl**

**FUNCȚIONARE A INSTITUTULUI DE CERCETARE**

**ȘTIINȚIFICĂ Șl TEHNOLOGICĂ**

**MULTIDISCIPLINARĂ**

**REG 01- ICSTM**

**Aprobat Senat:**

**Conf. univ. dr. Claudia GILIA**

|  |  |  |  |  |  |  |
| --- | --- | --- | --- | --- | --- | --- |
| **Responsabilități** | | **Nume, prenume** | | **Funcția** | | **Semnătura** |
| Elaborat | | Ș.L. dr. ing. Mihăiță Nicolae ARDELEANU  Prof. univ. dr. ing. habil. Daniel Emil Constantin DUNEA | | Director ICSTM  Prorector pentru Cercetare și Creație Universitară | |  |
| Verificat | | Conf. univ. dr. Adrian ȚUȚUIANU | | Vicepreședinte Senat, Președinte comisia pentru regulamente, metodologii și proceduri | |  |
| Avizat | | Conf. univ. dr. ing. Ioan Corneliu SĂLIȘTEANU | | Rector | |  |
| EDIŢIA: 4 | |  | | REVIZIA: 0 1 2 3 4 5 | | |
|  | |  | |  | | |
| |  | | --- | | Intră în vigoare începând cu data de: | | Aprobat **HSU Nr..../.....** | | | | | | | |

**CUPRINS**

**CAPITOLUL I. DISPOZIȚII GENERALE** ................................................................ 3

**CAPITOLUL II. SCOPUL ICSTM** .............................................................................. 4

**CAPITOLUL III. MISIUNEA ICSTM** ……………………………………...…….… 5

**CAPITOLUL IV. OBIECTUL DE ACTIVITATE** ………………………………….. 6

**CAPITOLUL V. STRUCTURA ORGANIZATORICĂ**

**ȘI FUNCȚIONALĂ A ICSTM** ………………………………………………….…..... 7

**CAPITOLUL VI. INFRASTRUCTURA DE CERCETARE** …………………….... 9

**CAPITOLUL VII. ATRIBUȚIILE GENERALE** ……………………...………..…. 10

**CAPITOLUL VIII. DISPOZIȚII FINANCIARE** …………………………….…… 16

**CAPITOLUL IX. DISPOZIȚII FINALE** ………………...………………..…….… 16

**CAPITOLUL I. DISPOZIȚII GENERALE**

**Art. 1.** Institutul de Cercetare Stiințifică și Tehnologică Multidisciplinară (ICSTM) este înființat prin Decizia Rectorului nr. 873 din 03.12.2003, în baza Hotărârii Senatului Universității nr. 10 din 25.09.2003, şi funcţionează în conformitate cu:

1. Legea Învățământului Superior nr. 199/2023 *cu completările și modificările ulterioare*;
2. Legea 183/2024 privind statutul personalului de cercetare;
3. Ordinul nr. 3845 al Ministerului Educației, Cercetării și Inovării privind aprobarea modelului pentru Registrul de evidență a rezultatelor activităților de cercetare-dezvoltare și a Metodologiei de înregistrare a rezultatelor activității de cercetare-dezvoltare;
4. LEGE nr. 83/2014, privind invențiile de serviciu;
5. HG nr. 63/2002 privind aprobarea Principiilor de bună practică de laborator, precum și inspecția și verificarea respectării acestora în cazul testărilor efectuate asupra substanțelor chimice;
6. Legea nr. 360/2003 (republicată) privind regimul substanţelor şi preparatelor chimice periculoase cu modificările și completările ulterioare;

**g)** Ordinul Secretarului General al Guvernului nr. 600/2018 privind aprobarea Codului controlului intern managerial al entităților publice.

1. Carta Universitară;
2. Codul de Etică și deontologie universitară
3. Strategia de Cercetare a Universității „Valahia” din Târgoviște;
4. Regulamentul de organizare și funcționare al Universității „Valahia” din Târgoviște;
5. Carta Europeană pentru cercetători și Codul de conduită a recrutării cercetătorilor;
6. Recomandarea Comisiei Europene (din 18 decembrie 2023) pentru cadrul European pentru atragerea și menținerea talentelor în cercetare, inovare și antreprenoriat – C/2023/1640;
7. REG 03 – Regulamentul de organizare și desfășurare a activității de cercetare;
8. M 07 Metodologie de înființare, evaluare și recunoaștere instituțională a centrelor de

cercetare din Universitatea „Valahia” din Târgoviște.

**Art. 2.** În Universitatea „Valahia” din Târgoviște, ICSTM este entitate fără personalitate juridică a cărei activitate este preponderent de cercetare științifică și se desfășoară în conformitate cu Strategia de Cercetare a Universității (SCU). Această entitate instituțională este subordonată direct Rectorului și este constituită din toate centrele de cercetare științifică constituite/evaluate/recunoscute în cadrul universității. Pentru coordonarea activității ICSTM, Rectorul este sprijinit de către Consiliul de Admnistrație.

**Art. 3.** Activitatea ICSTM este finanțată din:

**(1)** Granturi de cercetare;

**(2)** Programe naționale de cercetare (planul național, programe operaționale sectoriale și regionale, etc);

**(3)** Programe internaționale de cercetare;

**(4)** Contracte de cercetare cu agenți economici;

**(5)** Programe doctorale/postdoctorale/mobilități și alte linii de finanțare de acest tip;

**(6)** Acorduri bilaterale internaționale de cercetare;

**(7)** Venituri proprii;

**(8)** Alte surse (finanțări individuale/colective, microproducție, etc).

**Art. 4.** Domeniile de cercetare sunt stabilite periodic prin Strategia de Cercetare a Universității. Domeniile de cercetare subsumează direcțiile de cercetare și/sau tematicile de cercetare specifice centrelor de cercetare din cadrul ICSTM.

**CAPITOLUL II. SCOPUL ICSTM**

**Art. 5.** Scopul instituțional al ICSTM vizează:

1. Centralizarea tuturor activităților de cercetare științifică, dezvoltare și inovare desfășurate în cadrul universității pentru coordonarea unitară a acestora într-un cadru strategic instituțional;
2. Dezvoltarea cunoștințelor în vederea avansării în diverse domenii științifice și tehnologice, până la atingerea și menținerea excelenței științifice în cercetare;
3. Inovarea și aplicarea descoperirilor științifice prin transfer tehnologic de soluții practice în industrie și alte sectoare, realizându-se produse, procese și servicii noi sau îmbunătățite;
4. Atragerea și menținerea talentelor în cercetare, inovare și antreprenoriat, institutul constituindu-se într-o veritabilă matrice de oportunități de formare pentru studenții și tinerii cercetători ai universității, asigurându-se astfel dezvoltarea viitoarelor generații de experți naționali și internaționali;
5. Colaborarea prin parteneriate cu instituții de cercetare, universități și companii pentru integrarea Universității „Valahia” din Târgoviște în arealul științific național și internațional, urmărindu-se precis dezvoltarea prin schimburi de cunoștințe și de resurse;
6. Publicarea rezultatelor cercetării, institutul devenind matricea unor acțiuni de diseminare prin intermediul publicațiilor de specialitate, conferințelor/manifestărilor științifice și a altor mijloace specifice prin care să se asigure progresul global al cunoașterii;
7. Servirea societății prin cercetare, abordându-se probleme sociale și economice și generându-se soluții viabile pentru dezvoltarea durabilă și îmbunătățirea calității vieții.

**CAPITOLUL III. MISIUNEA ICSTM**

**Art. 6.** Misiunea ICSTM este de a asigura atât cercetătorilor tineri, cât și cercetătorilor consacrați, un mediu științific dinamic, cu o infrastructură de cercetare aflată într-o continua dezvoltare și un mod adaptiv eficient de organizare a fluxurilor de activități specifice, caracteristici prin care ICSTM constituie pivotul central al mecanismului de cercetare unitar al Universității „Valahia” din Târgoviște.

**Art. 7**.

1. ICSTM asigură multidisciplinaritatea echipelor de implementare a contractelor/proiectelor de cercetare, prin concatenarea strategică a centrelor de cercetare cu domenii de cercetare distincte, integrate funcțional în cadrul său operativ prin interacțiuni inter- și transdisciplinare.
2. ICSTM atrage fonduri pentru finanțarea fluxurilor de cercetare derulate în cadrul său prin mijloacele de finanțare prezentate la **Art. 3**, punctele **1-8**.
3. ICSTM are misiunea de a dezvolta resursele umane, asigurând oportunități de formare și dezvoltare profesională cercetătorilor tineri precum și celor consacrați, contribuind la dezvoltarea competențelor, expertizei și abilității de a obține și a coordona contracte de cercetare.
4. Transferul tehnologic reprezintă una dintre funcțiile de bază a ICSTM prin care universitatea valorifică rezultatele cercetării, dezvoltării și inovării științifice, toate acestea obținute prin eforturile de cercetare ale cadrelor didactice universitare, ale personalului de cercetare și ale studenților de la Licență/Master/Doctorat și Post-Doctorat (LMD & PD) implicați în activitățile de cercetare specifice fiecărui nivel.

**Art**. **8**. ICSTM urmărește creșterea constantă a gradului de vizibilitate tehnico-științifică al universității prin acțiunile sale de diseminare a rezultatelor sale științifice, prin intermediul publicațiilor de profil accesate, conferințelor de specialitate desfășurate, manifestărilor științifice întreprinse și colaborărilor derulate cu mediul economic. Vizibilitatea științifică a ICSTM va determina o creștere a interesului elevilor din regiune pentru programele de studii din portofoliul Universității „Valahia” din Târgoviște.

**Art**. **9**. ICSTM contribuie, prin propria expertiză, la actualizarea materialelor didactice de specialitate cu elementele tehnice specifice celor mai noi tehnologii lansate în mediul economic, astfel menținându-se actualitatea cursurilor predate studenților universității.

**Art**. **10**. ICSTM poate desfășura prin intermediul specialiștilor săi, contra cost, activități de consultanță și expertiză specifice domeniilor acoperite, pentru persoanele fizice și juridice interesate. Prin activitățile menționate, ICSTM contribuie la creșterea bugetului universității, fapt ce îi va conferi un grad de stabilitate financiară din ce în ce mai consolidat.

**CAPITOLUL IV. OBIECTUL DE ACTIVITATE**

**Art. 11.** **(1)** Obiectul de activitate al ICSTM include:

1. Activități de cercetare științifică, dezvoltare experimentală și inovare;
2. Activități specifice transferului tehnologic;
3. Activități de diseminare a rezultatelor activității de cercetare-dezvoltare-inovare;
4. Dezvoltare profesională a întregului personal implicat în cercetare;
5. Valorificarea rezultatelor cercetărilor din domeniile de competență ale universității prin valorificarea brevetelor definitive sau provizorii, precum și a altor proiecte/documentații tehnice de execuție ce prezintă interes comercial din partea mediului economic;
6. Activități de înregistrare a rezultatelor cercetării în platformele virtuale curente pentru vizibilitatea publică a acestora.
7. Activități auxiliare de asigurare a siguranței personalului administrativ și de cercetare, din punct de vedere al sănătății și securității în muncă, precum și acțiunile uzuale impuse de situațiile de urgență (incendii).
8. Prestări de servicii sau activități de microproducție, în sfera domeniului propriu de activitate, în cooperare cu instituții colaboratoare, pentru susținerea unui nivel înalt de transfer tehnologic, totul în conformitate cu legislația în vigoare.
9. Activități de susținere a cheltuielilor generate de utilizarea infrastructurii prin bartere cu agenți economici interesați de expertiza și capacitatea de operare tehnică a echipamentelor de cercetare ale institutului, cu respectarea legislației în vigoare.

**(2)** Activitățile de la alineatul (1), literele b) și e), reprezintă obiectul de activitate al Compartimentului de Transfer Tehnologic, reorganizat conform Legii 296/2023, articolul XVIII, alineatul (3). Invențiile de serviciu reprezintă o categorie aparte de preocupări ale acestui compartiment, prin asigurarea consilierii necesare inventatorilor ce derulează activități CDI în cadrul ICSTM.

**(3)** Activitățile de la alineat (1), litera f), reprezintă obiectul de activitate al Compartimentului Platforme de cercetare.

**(4)** Activitățile de la alineat (1), litera g), reprezintă obiectul de activitate al Compartimentului SSM & PSI. Acest compartiment gestionează regimul substanţelor şi preparatelor chimice periculoase, aplicând procedura specifică circulării acestora în procesele de lucru derulate în laboratoarele ICSTM.

**CAPITOLUL V. STRUCTURA ORGANIZATORICĂ ȘI FUNCȚIONALĂ A ICSTM**

**Art. 12.** Structura funcțional-organizatorică ICSTM este următoarea:

1. Director;
2. Director Științific;
3. Consiliul Multidisciplinar al ICSTM;
4. Consiliul Științific al ICSTM;
5. Centru de cercetare științifică;
6. Compartiment deSănătate și Securitate în Muncă și Prevenirea și Stingerea Incendiilor (SSM & PSI);
7. Compartiment de Transfer Tehnologic;
8. Compartiment Platforme de cercetare.

**Art. 13.** Directorul ICSTM se află în raport de subordonare directă față de Rector. Pentru coordonarea activității ICSTM, Rectorul este sprijinit de către Consiliul de Admnistrație. Directorul ICSTM colaborează cu Prorectorul pentru Cercetare și Creație Universitară în vederea îndeplinirii obiectivelor stabilite în cadrul Strategiei de Cercetare a Universității. Directorul ICSTM coordonează activitatea Consiliului Multidisciplinar al ICSTM în vederea stabilirii acțiunilor strategice ale ICSTM, definind Planul Strategic al ICSTM pentru întregul mandat și Planurile Operaționale Anuale ce derivă din acesta. Directorul ICSTM implementează acțiunile strategice ale ICSTM prin intermediul Consiliului Științific al ICSTM și are în subordine Directorul Științific.

**Art. 14.** Consiliul Multidisciplinar al ICSTM, în contextul promovării activităților de cercetare, are un rol consultativ pentru organizarea și coordonarea activităților de cercetare desfășurate în ICSTM, reprezintă dezideratele relevante domeniilor specifice specializărilor facultăților și colaborează cu conducerea ICSTM în vederea planificării fluxurilor de cercetare derulate. Activitatea Consiliului Multidisciplinar are, de asemenea, un rol central în monitorizarea performanței activității ICSTM, supraveghind și evaluând gradul de realizare a obiectivelor strategice proprii stabilite prin Planul Strategic al ICSTM. Consiliul Multidisciplinar al ICSTM funcționează pe baza unui regulament propriu.

**Art. 15.** Activitatea științifică a ICSTM este coordonată de Consiliul Științific al ICSTM fiind implementată de către Directorul Științific. Consiliul Științific se întrunește ori de câte ori interesele ICSTM o necesită, la convocarea Directorului ICSTM sau a Directorului Științific (în lipsa Directorului ICSTM), care și conduce lucrările acestuia. Consiliul Științific al ICSTM își desfășoară activitatea în prezența a jumătate plus unu dintre membrii acestuia.

**Art. 16.** Hotărârile consiliilor se iau cu votul majorității simple.

**Art. 17.** Centrele de cercetare științifică din componența ICSTM funcționează conform reglementărilor în vigoare (REG 03 – Regulamentul de organizare și desfășurare a activității de cercetare; M07 Metodologie de înființare, evaluare și recunoaștere instituțională a centrelor de cercetare din Universitatea „Valahia” din Târgoviște, etc.).

**Art. 18. (1)** Cercetătorii colaboratori/invitați vor activa temporar în ICSTM, fiind afiliați, pe toată perioada stagiului de lucru, unui anumit centru de cercetare universitară pe a cărui listă vor fi înregistrați. Cercetătorii din această categorie nu vor fi trecuți/înscriși în statul de funcțiuni al ICSTM, ei fiind doar înregistrați în listele de activitate anuală a centrelor de cercetare științifică prin care au primit invitația de colaborare.

1. Un cercetător colaborator/ invitat va activa ca cercetător temporar în ICSTM, după obținerea avizului Consiliului Științific al ICSTM. Centrul de cercetare care invită cercetătorul în ICSTM, trebuie să depună un dosar de prezentare a persoanei în cauză pentru a fi luat în evidența internă a ICSTM. Un aviz nefavorabil va fi însoțit de o motivare a Consiliului Științific al ICSTM.
2. Cercetătorii colaboratori/ invitați pot fi din categoriile:
   1. Cercetători ai altor institute de cercetare/universități;
   2. Cadre didactice ale altor universități;
   3. Cadre didactice preuniversitare;
   4. Studenți în programele de licență ai altor universități;
   5. Studenți în programele de master ai altor universități;
   6. Studenți în programele de doctorat ai altor universități;
   7. Studenți în programele de post-doctorat ai altor universități;
   8. Elevi de excepție din învățământul preuniversitar;
   9. Persoane din mediul socio-economic cu abilități tehnice de cercetare/ dezvoltare/ inovare.

**Art. 19.** Activitățile din structura organizatorică a ICSTM, sunt desfășurate de către:

1. Personalul ICSTM angajat pe statul de funcțiuni propriu.

Categoriile Personalului ICSTM:

* 1. Personal Administrativ;
  2. Personal de Cercetare; Legea 183/2024, Art.9, alineat (1)
  3. Personal Suport pentru CDI; Legea 183/2024, Art.11, alineat (1)

1. Personalul centrelor de cercetare universitare; Legea 183/2024, Art.8, alineat (2), litera b)

**Art. 20.** Categoriile de personal de la **Art. 19.**, alineatele **(1)** litera **(b)** și **(2)**,vor derula activități CDI în baza planurilor individuale de cercetare conform REG 03- Regulamentul de organizare și desfășurare a activității de cercetare și M07 Metodologia de înființare și recunoaștere instituțională a centrelor de cercetare din Universitatea valahia Târgoviște. În plus față de aceste activități desfășurate în cadrul centrelor, pentru categoria de personal de la Art. 19., alineat (1), litera (b), se adaugă activitățile administrative și științifice prevăzute în cadrul ICSTM sub directa coordonare a Conducerii ICSTM, prin Planul Operațional Anual avizat de Consiliul de Administrație. Personalul din categoriile de personal de la Art. 19., alineat (1), literele (a) și (c) este direct coordonat în activitatea sa de Conducerea ICSTM pentru derularea activităților curente.

**Art. 21. (1)** Compartimentele specializate (SSM & PSI, Transfer Tehnologic și Platforme de cercetare) au roluri definitorii pentru buna desfășurare a activităților de cercetare științifică, orientate specific către următoarele aspecte:

1. Sănătate/securitate a personalului de cercetare al universității;
2. Valorificarea rezultatelor CDI ale universității;
3. Vizibilitatea științifică a universității;
4. Compartimentele specializate de la **alineat (1)**, literele **(b)** și **(c)**, reprezintă *mijloacele instituționale de monitorizare de către Conducerea universității a întregului proces CDI* derulat în cadrul instituției.

**CAPITOLUL VI. INFRASTRUCTURA DE CERCETARE**

**Art. 22. (1)** *Infrastructura* de cercetare a ICSTM face parte din patrimoniul Universității „Valahia” din Târgoviște și reprezintă baza materială *sine qua non* ce asigură cadrul adecvat al derulării fluxurilor de cercetare multidisciplinare/interdisciplinare prin intermediul cărora programele de studii ale universității vor fi actualizate cu informații noi rezultate din activitatea CDI.

**(2)** *Infrastructura* de cercetare a ICSTM cuprinde:

**a)** *O clădire*, situată în Campusul universitar din Aleea Sinaia nr. 13, având: spații pentru cercetare și spații cu caracter administrativ, realizată prin Proiectul Institutului de Cercetare Științifică și Tehnologică Multidisciplinară, finanțat din fonduri structurale în cadrul Programului Operațional Sectorial Creșterea Competitivității Economice, *POSCCE 916/2010*;

**b)** *Echipamente* de cercetare științifică, dezvoltare experimentală și inovare, achiziționate prin proiectul *POSCCE 916/2010*;

**c)** *Echipamente* de cercetare științifică, dezvoltare experimentală și inovare, achiziționate pe parcurs prin *granturi și proiecte* de cercetare-dezvoltare-inovare (CDI) naționale și internaționale, *proiecte din fonduri de dezvoltare instituțională*, *contracte* de cercetare-dezvoltare și/sau prestări servicii cu diverși agenți economici interesați, precum și din sponsorizări sau fonduri proprii ale universității.

**Art. 23.** Închirierea unor spații disponibile din cadrul clădirii ICSTM, se va face conform legii, cu avizul Consiliului de Administrație și aprobarea Senatului Universitar. Taxele de închiriere se supun periodic aprobării Senatului universității.

**Art. 24.** Pentru *utilizarea* unui echipament de cercetare din patrimoniul universității, aflat în inventarul altor compartimente ale universității decât ICSTM, echipament ce va deservi temporar infrastructura ICSTM, se va întocmi proces verbal de subgestiune, document în care se stipulează clar noua locație a echipamentului în cadrul ICSTM, perioada în care se amplasează acel echipament în locația dată, numele persoanelor care își asumă transferul de gestiune și nota de fundamentare a Directorului ICSTM. Procedura este valabilă și în cazul transferului temporar al unui echipament de cercetare, ce permite această mutare, din ICSTM către sălile de laborator ale unei facultăți. Transferul echipamentelor de cercetare are rolul exclusiv de accelerare a activităților de cercetare din cadrul proiectelor/ granturilor/ contractelor de cercetare, pe perioade judicios delimitate.

**CAPITOLUL VII. ATRIBUȚIILE GENERALE**

**Art. 25.** *ICSTM****:***

1. *Elaborează* măsuri interne pentru atingerea obiectivelor din Planul Strategic al ICSTM;
2. *Susține* activitatea centrelor de cercetare în vederea îndeplinirii în mod prioritar a obiectivelor strategice de cercetare ale universității;
3. *Răspunde* de îndeplinirea la termen a obiectivelor din Planul Strategic al ICSTM;
4. *Răspunde* de evidența activităților de cercetare-dezvoltare-inovare desfășurate instituțional, precum și de înregistrarea rezultatelor acestor activități de cercetare-dezvoltare-inovare;
5. *Răspunde* de întreținerea și exploatarea infrastructurii ICSTM, dar și de dezvoltarea acesteia;
6. *Răspunde* de desfășurarea activităților în conformitate cu regulile de sănătate și securitate în muncă, precum și respectarea regulilor de prevenire și stingere a incendiilor în ICSTM;
7. *Răspunde* de depozitarea și utilizarea substanțelor și preparatelor chimice ce reprezintă riscuri reglementate de legislația în vigoare.

**Art. 26.** (1) Planul Strategic al ICSTM este elaborat de către Directorul ICSTM integrând obiective specifice desprinse din Strategia de Cercetare a Universității prin consultarea Consiliului Multidisciplinar al ICSTM.

**(2)** Activitatea ICSTM, în ansamblul ei, este condusă de Directorul ICSTM, desemnat în urma concursului pentru o perioadă de 5 ani, conform reglementărilor legale în vigoare.

**(3)** Numirea și eliberarea din funcție a Directorului ICSTM se fac prin decizie a Rectorului universității;

**(4)** Activitatea științifică a ICSTM este condusă de Consiliul Științific al ICSTM, constituit prin membrii săi, pe o perioadă de 5 ani, conform metodologiei și reglementărilor legale;

**(5)** Membrii consiliilor răspund în condițiile legii pentru îndeplinirea atribuțiilor ce le revin.

**(6)** Deciziile Consiliului Științific al ICSTM, sunt implementate de către Directorul Științific al ICSTM desemnat în urma concursului pentru o perioadă de 5 ani, conform metodologiei și reglementărilor legale;

**(7)** Numirea și eliberarea din funcție a Directorului Științific se fac prin decizie a Rectorului universității;

**Art. 27.** *Directorul* *ICSTM*:

1. Reprezintă interesele ICSTM în relațiile cu celelalte entități funcționale ale universității precum și cu entități instituționale din afara universității;
2. Răspunde de buna administrare a infrastructurii de cercetare din ICSTM, cu respectarea prevederilor legale și a prevederilor interne ale universității;
3. Coordonează activitatea compartimentelor specializate ale ICSTM;
4. Gestionează resursa umană de cercetare din ICSTM prin:
   * 1. Elaborarea fișelor de post a pozițiilor cuprinse în statul de funcțiuni al ICSTM;
     2. Realizarea statului de funcțiuni al ICSTM;
     3. Scoaterea la concurs a posturilor vacante din statul de funcțiuni.
5. Răspunde de identificarea resurselor materiale pentru funcționarea curentă a ICSTM;
6. Răspunde de buna utilizare a spațiilor și echipamentelor din dotarea ICSTM în condiții optime de eficiență, eficacitate și economicitate;
7. Elaborează instrucțiunile proprii de utilizare a infrastructurii ICSTM cu respectarea reglementărilor cadru ale universității;
8. Susține centrele de cercetare științifică cu resursele ICSTM;
9. Analizează și avizează rapoartele trimestriale privind stadiul implementării obiectivelor strategice ale Planului Strategic al ICSTM;
10. Raportează trimestrial/anual către Consiliul de Administrație al universității, activitatea derulată de ICSTM și activitatea de cercetare a centrelor de cercetare conform REG 03– Regulamentul de organizare și desfășurare a activității de cercetare;
11. Transmite Prorectorului pentru Cercetare Științifică și Creație Universitară, Planul anual de cercetare la nivelul Universității întocmit în cadrul ICSTM;
12. Supervizează încheierea de parteneriate/protocoale de colaborare cu instituții CDI, companii, agenți economici, la nivel național și internațional cu avizul prorectorilor cu atribuții în domeniu;
13. Propune Consiliului de Administrație al Universității „Valahia” din Târgoviște, modificarea structurii organizatorice a ICSTM după consultarea Prorectorului pentru Cercetare Științifică și Creație Universitară;
14. Avizează referatele de necesitate pentru achizițiile din cadrul ICSTM;
15. Deleagă în condițiile legii atribuțiile sale Directorului Științific;
16. Colaborează cu structura financiar-contabilă a universității în vederea stabilirii tarifelor orare de utilizare a infrastructurii ICSTM și supervizează procesul de evaluare cost-beneficiu a rezultatelor CDI;
17. Evaluează producția științifică rezultată din activitatea de cercetare a angajaților cu funcție de cercetare înregistrați pe statul de funcțiuni al ICSTM, în baza indicatorilor de performanță stabiliți prin fișele posturilor acestora.
18. Evaluează activitatea administrativă a angajaților înregistrați pe statul de funcțiuni al ICSTM, urmărind modul în care s-au îndeplinit responsabilitățile administrative din fișa postului.
19. Exercită, în limita legii, orice alte atribuții în cadrul ICSTM ce îi sunt delegate de către Rector sau se impun de alte situații neprevăzute la literele a)-r) ale Art. 27;

**Art. 28.** *Consiliul Multidiciplinar al ICSTM*: rolul și activitatea acestui consiliu sunt prezentate la Art. 14.

**Art. 29.** *Consiliul Științific al ICSTM:*

1. *Avizează* Planul anual de Cercetare al ICSTM (PAC-ICSTM), realizat de Directorul Științific, și îl transmite Directorului ICSTM pentru validare și raportare către CCȘCU.
2. Avizează planurile proprii de cercetare ale centrelor de cercetare și emite recomandări către acestea, urmărind în permanență îndeplinirea obiectivelor strategice incluse în Strategia de Cercetare a Universității. Această atribuție este derulată sub directa coordonare a CCȘCU.
3. Analizează și evaluează Raportul anual de cercetare științifică al ICSTM (RACȘ-ICSTM), elaborat de Directorul Științific, și îl transmite către Directorul ICSTM împreună cu documentul recomandărilor rezultate în urma analizei și evaluării derulate.
4. Răspunde de evaluarea performanțelor echipelor și proiectelor de cercetare, ale căror activități s-au derulat în ICSTM, prin verificarea atingerii obiectivelor asumate în Planul Operațional Anual al ICSTM.
5. Asigură calitatea rezultatelor cercetării, în colaborare cu Directorul Științific, și raportează către Directorul ICSTM orice neconformități.
6. Se asigură că diseminarea rezultatelor cercetării se realizează eficient, în colaborare cu Directorul ICSTM.
7. Asigură respectarea cadrului etic și deontologic profesional în cercetare, și informează Directorul ICSTM despre eventuale abateri.
8. Formulează propuneri către Directorul ICSTM privind îmbunătățirea proceselor de CDI în cadrul ICSTM și a poziționării UVT în clasamente universitare pentru criteriile ce vizează exclusiv cercetarea științifică și creația universitară.

**Art. 30.** *Directorul Științific al ICSTM:*

* + - 1. Contribuie la elaborarea obiectivelor de management al calității activității de cercetare-dezvoltare-inovare (CDI) la nivel de ICSTM, în concordanță cu strategia CDI și Planul strategic ale Universității pentru perioada în curs;
      2. Întocmește PAC-ICSTM în vederea realizării obiectivelor PAO-ICSTM și îl prezintă spre avizarea către Consiliul Științific al ICSTM, și ulterior Directorului ICSTM spre validare.
      3. Supervizează echipa ce întocmește Centralizatorul PAC-urilor Centrelor de Cercetare (CPAC-CC) în vederea constituirii Planului anual de cercetare la nivelul Universității.
      4. Supervizează echipa ce întocmește Planul anual de cercetare la nivelul Universității prin reunirea într-un singur document a PAC-ICSTM și CPAC-CC, și transmite acest document Directorului ICSTM.
      5. Elaborează Raportul anual de cercetare al ICSTM (RACȘ-ICSTM) și îl transmite Consiliului Științific al ICSTM pentru analiză și evaluare.
      6. Contribuie la evaluarea periodică a rezultatelor cercetării în baza criteriilor REG 03, furnizând analizele întocmite Directorului ICSTM, iar prin acesta Consiliului Științific al ICSTM spre avizare și validare.
      7. Propune îmbunătățiri pentru activitatea CDI și prezintă lista acestora Consiliul Științific al ICSTM spre avizare, și ulterior Directorului ICSTM spre validare.
      8. Actualizează regulamentele și metodologiile ce vizează calitatea proceselor CDI ale ICSTM, după avizarea în Consiliul Științific al ICSTM și validarea Directorului ICSTM.
      9. Contribuie la actualizarea regulamentului de organizare și funcționare a ICSTM și îl transmite spre analiză și decizii ulterioare Directorului ICSTM.
      10. Asigură respectarea cadrului etic în cercetare pentru toate activitățile derulate în ICSTM și raportează către Directorul ICSTM orice neconformități.
      11. Propune spre aprobare Directorului ICSTM, calendarul evenimentelor care se desfășoară în ICSTM, în baza solicitărilor scrise primite.

**Art. 31.** *Compartimentul SSM & PSI:*

1. *Elaborarea regulamentelor* SSM & PSI în vederea asigurarării securității personalului din ICSTM;
2. *Implementarea regulamentelor* SSM & PSI pentru asigurarea securității personalului din ICSTM;

**Art. 32.** *Compartimentul de transfer tehnologic al ICSTM:*

1. *Întreaga activitate* este centrată pe facilitarea transferului de cunoștințe și tehnologii din ICSTM către industrie și alte sectoare economice;
2. *Evaluarea gradului de maturitate* a rezultatelor CDI ale ICSTM și a potențialului comercial al acestora;
3. *Asigură protecția intelectuală*. *Coordonează* activitățile de brevetare a invențiilor/inovațiilor derivate din activitatea de CDI a ICSTM, precum și de constituire a drepturilor de autor și a altor forme de propietate intelectuală.
4. *Asigură/întocmește* formele/documentele oficiale ce parafează colaborările ICSTM cu agenții economici interesați de rezultatele cercetării ICSTM, în cadrul unor parteneriate/contracte de cercetare și acorduri de licențiere;
5. *Coordonează acțiunile economice specifice valorificării* tehnologiilor dezvoltate de ICSTM, printr-un sistem de constituire a întreprinderilor economice tip spin-off, start-up și/sau a unor tipuri de întreprinderi economice bazate pe participațiuni în care universitatea va fi partener în condițiile unui cadru legal ce va reglementa și va permite parteneriatele public-privat.
6. *Identifică sursele* de finanțare publice și private optime pentru proiectele de transfer tehnologic;
7. *Oferă consultanță* juridică/ de afaceri și suport tehnic pentru cercetătorii și partenerii economici implicați în proiectele de transfer tehnologic;

**Art. 33.** *Compartimentul Platforme de cercetare:*

1. Oferă suport tehnic pentru operațiunile specifice Platformei de înregistrare electronică a rezultatelor CDI ale universității;
2. Oferă consultanță celor ce îl solicită în vederea înregistrării rezultatelor CDI.

**Art. 34.** *Centrul de cercetare științifică:*

Atribuțiile unui centru de cercetare științifică recunoscut instituțional sunt reglementate de REG 03 – Regulamentul de organizare și desfășurare a activității de cercetare și M 07 Metodologie de înființare, evaluare și recunoaștere instituțională a centrelor de cercetare din Universitatea „Valahia” din Târgoviște.

**Art. 35.** *Directorul de centru de cercetare recunoscut instituțional:*

Atribuțiile directorului unui centru de cercetare științifică recunoscut instituțional sunt reglementate de REG 03 – Regulamentul de organizare și desfășurare a activității de cercetare și M 07 Metodologie de înființare, evaluare și recunoaștere instituțională a centrelor de cercetare din Universitatea „Valahia” din Târgoviște.

**Art. 36.** *Cercetătorul:*

1. *Derulează* activități de cercetare științifică atât liber asumate, cât și derivate din strategia cercetării instituționale;
2. *Scrie/aplică* pentru propuneri de finanțare specifice fondurilor de cercetare prezentate la **Art. 3**, punctele **1-8**;
3. *Propune* soluții de extindere/dezvoltare a infrastructurii de cercetare existente;
4. *Exercită* rolul de tutore în diverse cercuri științifice de tineri cercetători, cu scopul declarat de atragere și menținere talentelor în cercetare, inovare și antreprenoriat.
5. *Respectă* normele de securitate și sănătate în muncă, prevenirea incendiilor precum și standardele eticii și deontologiei profesionale;
6. *Raportează* periodic activitățile de cercetare și rezultatele cercetării întreprinse;
7. *Respectă* normele de etică în cercetarea științifică.

**CAPITOLUL VIII. DISPOZIȚII FINANCIARE**

**Art. 37.** Universitatea „Valahia” din Târgoviște cuprinde în bugetul său de venituri și cheltuieli fondurile necesare funcționării curente, necesare dezvoltării si întreținerii infrastructurii de cercetare a ICSTM;

**Art. 38.** ICSTM este supus procedurilor de audit intern și extern ale universității;

**Art. 39.** ICSTM propune investițiile care urmează a fi realizate, potrivit obiectului său de activitate, finanțarea efectuându-se cu avizul Consiliului de Administrație și aprobarea Senatului universitar.

**Art. 40. (1)** Universitatea, prin ICSTM, se poate asocia cu alte entități de cercetare, cu agenți economici, organe ale administrației publice, organizații guvernamentale și neguvernamentale naționale și internaționale în vederea formării de parteneriate de cercetare și transfer tehnologic, poli de competitivitate, poli de excelență, platforme tehnologice, etc, cu avizul Consiliului de Administrație și aprobarea Senatului universitar.

**(2)** Universitatea, pentru accesarea proiectelor CDI, aderă la structuri regionale, naționale și internaționale de cercetare, dezvoltare, transfer tehnologic și academic, prin încheierea de acorduri specifice cu avizul Consiliului de Administrație și aprobarea Senatului universitar, cu respectarea legislației în vigoare.

**CAPITOLUL IX. DISPOZIȚII FINALE**

**Art. 41.** Modificarea prezentului regulament se poate face în conformitate cu legislația în vigoare, la propunerea Directorului ICSTM după consultarea Prorectorului pentru cercetare și Creație Universitară, cu avizul Consiliului de Administrație și aprobarea Senatului universitar.

1. Regulamentul de organizare și funcționare se actualizează la inițiativa Directorului ICSTM ca urmare a modificării prevederilor legislative, organigramei sau atribuțiilor generale, sau ori de câte ori se impune.
2. Prezentul Regulament se completează cu actele normative ce reglementează organizarea și funcționarea Universității „Valahia” din Târgoviște, precum și cu celelalte acte normative în vigoare cu incidență asupra activității instituției și a presonalului său.
3. Directorul ICSTM are obligația de a asigura comunicarea și diseminarea prevederilor prezentului Regulament de organizare și funcționare către angajații din subordine sau coordonare.
4. Salariații Institutului de cercetare științifică și tehnologică multidisciplinară sunt obligați să cunoască, să respecte și să aplice prevederile prezentului regulament.
5. Respectarea prevederilor prezentului Regulament de organizare și funcționare reprezintă o atribuție de serviciu.
6. Toate structurile din cadrul Institutului de cercetare științifică și tehnologică multidisciplinară au obligația de a colabora în vederea realizării atribuțiilor prevăzute în prezentul regulament.
7. Nerespectarea obligațiilor prevăzute în prezentul Regulament de organizare și funcționare se sancționează potrivit normelor legale în vigoare, precum și regulamentului intern al instituției.

**Art. 42.** La data aprobării prezentului regulament de organizare și funcționare orice prevedere contrară se abrogă.

**Art. 43.** Prezentul regulament a fost avizat de către Consiliul de Administrație al Universității „Valahia” din Târgoviște, în data de ……………. , și a fost aprobat de către Senatul universitar în data de …………… , și a intrat în vigoare de la data aprobării de către Senatul universitar.